ועדת הכלכלה, כנסת 16, פרוטוקול מספר 119, 2003-12-23 15:00

שלום שמחון: אני מבקש לפתוח את הדיון.

שלום שמחון: אני מבקש שתשתדלו לשמור על שקט.

שלום שמחון: מי שמרגיש שהוא לא יכול להתאפק, שייצא החוצה.

שלום שמחון: הדיון יימשך עד שעה 17:30, אלא אם כן נגמור אותו לפני כן, ואפשר לגמור אותו בתוך רבע שעה.

שלום שמחון: אני רוצה להגיד כמה דברים בפתיחת הדיון, היכן הדברים עומדים, ואחרי זה אני אתן לחבר הכנסת בנלולו אפשרות להציע הצעה לסדר.

שלום שמחון: אני רוצה להגיד מה הם הנושאים.

שלום שמחון: זה הדיון השישי שוועדת הכלכלה מקיימת על חוק הדואר ואני מקווה שאנחנו לא נזדקק לדיון נוסף.

שלום שמחון: אני חושב שגילו פה אחריות גדולה והתקיימו כאן דיונים מקצועיים מאוד.

שלום שמחון: הוועדה עשתה את כל המאמצים לדון בהצעת החוק באופן יסודי, ולמרות זה הזמן היה קצר מדי.

שלום שמחון: מדובר ברפורמה מורכבת מאוד.

שלום שמחון: אני רוצה לומר דבר מה, לא כביקורת.

שלום שמחון: אני חייב לומר שהחוק הזה לא ממש בָּשֵל, ולמרות זאת התאמצנו לנסות להוביל אותו לשורה התחתונה.

שלום שמחון: הוא לא בָּשֵל בהרבה מאוד נושאים ובהרבה מאוד תחומים.

שלום שמחון: יחד עם זה, הוועדה התערבה באופן מאוד לא שגרתי: גם בנושא הסוכנויות, גם בנושא העובדים, גם בנושא ההנהלה, גם בנושא הגופים הפרטיים, בכל הנושאים שעומדים על סדר היום.

שלום שמחון: מתחילת הדרך אמרנו שאת החוק הזה אפשר להעביר רק ברמה של הסכמות, הסכמות רחבות.

שלום שמחון: אני רוצה להגיד מה הן ההסכמות שעל-פיהן אפשר להעביר את החוק הזה.

שלום שמחון: אני רוצה להתחיל מהחלק של העובדים.

שלום שמחון: התנהל משא ומתן עם העובדים.

שלום שמחון: כיושב-ראש ועדת הכלכלה הצעתי הצעת פשרה, שהעובדים קיבלו אותה.

שלום שמחון: אני אציג אותה באופן כללי ולא אכנס לפרטי הפרטים.

שלום שמחון: על-פי ההצעה שלי בדואר יקבלו דרגה נוספת; המענק בעקבות המעבר מרשות לחברה יעמוד על 60 מיליון שקל; ויפרשו מרשות הדואר 500 עובדים בשלוש השנים הקרובות.

שלום שמחון: מתחילת הדרך האוצר לא אהב את עניין תוספת הדרגה ובסופו של דבר הסכים לחצי דרגה.

שלום שמחון: הפערים בין חצי דרגה לדרגה הם בסדר גודל של 15 מיליון שקל בשנה.

יוסי שלי: 20 מיליון שקל בשנה, כל שנה.

שלום שמחון: הרי האנשים האלה לא עובדים עד גיל 100.

שלום שמחון: חלק גם פורשים.

יוסי שלי: זה אקטוארי.

יוסי כהן: - - -

שלום שמחון: אתם לא רוצים להעביר את החוק?

שלום שמחון: אני אסגור את הישיבה, אין בעיה.

שלום שמחון: אני ישבתי אתכם 6 שעות.

שלום שמחון: אמרתם: צריך את מר עופר עייני, בלעדיו אי אפשר לגמור.

שלום שמחון: הבאתי את מר עופר עייני.

שלום שמחון: הבאנו את כל האנשים וישבנו איתם.

שלום שמחון: הם קיבלו את הפשרה הזאת.

שלום שמחון: נכון, הפער הוא חצי דרגה.

שלום שמחון: אם אתם אומרים שהפער הוא 20 מיליון שקל אז זה המספר.

שלום שמחון: כדי שוועד העובדים יגיד "כן", הפער הוא 20 מיליון שקל.

שלום שמחון: שמעתם את יושב-ראש ועד העובדים, הוא אמר כאן במפורש שהם תומכים בהצעת הפשרה.

שלום שמחון: זה עניין אחד.

שלום שמחון: העניין השני נוגע להסכם הפנסיה של העובדים שעברו ממשרד התקשורת לרשות הדואר ועכשיו יעברו לחברה.

שלום שמחון: גם בנושא הפנסיה הגענו להבנה, על-פיה ראש אגף התקציבים באוצר בשם שר האוצר ומנכ"ל משרד התקשורת בשם שר התקשורת יודיעו כאן הודעה לפרוטוקול שנוגעת להסדרת הפנסיה של העובדים.

שלום שמחון: בעצם יודיעו כאן שהחוק הזה לא ייצא לדרך ללא הסדרת הפנסיה.

שלום שמחון: הם יגידו את הדברים באופן מסודר וזה יירשם בפרוטוקול.

שלום שמחון: זה הנושא השני.

שלום שמחון: הנושא השלישי שהעובדים ביקשו הוא נושא האכיפה.

שלום שמחון: אנחנו הכנסנו פרק שלם אל תוך החוק הזה בנושא האכיפה.

שלום שמחון: בזה אני שם את עניין העובדים הצידה.

ראובן כראזי: אמרת שעניין הפנסיה של העובדים ייסגר.

ראובן כראזי: אני רוצה להבהיר שזה לא יסגר כמו שנסגר בעבר בין האוצר למשרד בהסכם קיבוצי.

שלום שמחון: עזוב, אתה תקבל כאן משהו מסודר.

שלום שמחון: אני הרי לא רוצה "לעבוד", לא עליך ולא על החברים שלי כאן.

ראובן כראזי: במשך 15 שנים משרד התקשורת לא השכיל לגמור את הסכם הפנסיה עם העובדים.

גלעד ארדן: אמרת שנוסף פרק על אכיפה.

גלעד ארדן: מה השינויים?

אתי בנדלר: נכנס פרק של עיצומים כספיים.

גלעד ארדן: זה מספיק?

גלעד ארדן: אם מדובר בחברות בעלות יכולת כספית גבוהה אז למה שלא יוטלו עליהן עיצומים כספיים גבוהים?

שלום שמחון: משרד המשפטים מתכוון בעתיד לעגן את כל עניין אכיפת הענישה בכלל, לא רק בהקשר הזה.

שלום שמחון: זה חלק ממהלך כולל שיהיה בעתיד.

שלום שמחון: אבל הפרק על האכיפה נכנס אל תוך הצעת החוק.

שלום שמחון: בעניין ההנהלה: יש לא מעט נושאים שקשורים גם לנכסים וגם לנושאים אחרים.

שלום שמחון: בסך הכול אני חושב שבמערכת ההסדרים שבין האוצר, משרד התקשורת וההנהלה יש הבנות בכל הנושאים.

שלום שמחון: זה נכון?

יוסי שלי: אמת, פרט לסוגייה שכרגע העלתה גברת אתי בנדלר.

יוסי שלי: כל היתר אפשר לסגור.

שלום שמחון: אני יודע בדיוק מה אני אומר פה ומה אני לא אומר פה.

שלום שמחון: מר יוסי שלי, אני רוצה לשמוע באופן ברור, מערכת ההסכמים בין הנהלת רשות הדואר לבין משרד התקשורת והאוצר הוסדרו לשביעות רצונך?

יוסי שלי: הוסדרו, בסייגים הקלים שאמרתי.

שלום שמחון: על הסייגים אני אדבר אחרי כן.

שלום שמחון: זה העניין השני.

שלום שמחון: העניין השלישי הוא בנק הדואר.

שלום שמחון: בתהליך העבודה על החוק הבנו שנושא בנק הדואר יוצר לא מעט בעיות.

שלום שמחון: הדבר הובהר לי גם על-ידי משרד המשפטים וגם במכתב שנשלח אלי בפקס לפני חצי שעה מנגיד בנק ישראל.

שלום שמחון: שוחחתי בטלפון עם נגיד בנק ישראל, בשיחה בה השתתף גם מנכ"ל משרד התקשורת.

שלום שמחון: לאור השיחה, אני מציע שאת הסעיפים הקשורים לבנק הדואר אנחנו נפצל.

דוידה לחמן-מסר: הם לא בפנים, אדוני, אז אי אפשר לפצל אותם.

שלום שמחון: את הסעיפים הקשורים לבנק ישראל אנחנו נפצל.

אתי בנדלר: אם אתה מדבר על בנק הדואר, אז אפשר לפצל.

אתי בנדלר: ככל שמדובר בבנק ישראל, זכרו של בנק ישראל לא בא בחוק ולכן אין מה לפצל.

שלום שמחון: אנחנו מפצלים את הסעיפים הקשורים לבנק הדואר.

שלום שמחון: בסדר?

דוידה לחמן-מסר: לא זאת היתה הכוונה.

שלום שמחון: אני מדבר אל חברי.

שלום שמחון: אמרתי שאני רוצה להציג כעת לחברי הכנסת, שבאופן טבעי שותפים בוועדות נוספות, מה אני אומר ולא מה אתם אומרים.

שלום שמחון: אחר-כך אתם תגידו מה שאתם רוצים.

שלום שמחון: אני רוצה להגיד לחברי הכנסת מה אני מביא.

שלום שמחון: אני מציע להביא פיצול של הסעיפים הקשורים לבנק הדואר עד שהנושא יתואם.

1028: למה להפריד את בנק הדואר?

1028: זה חלק בלתי נפרד.

1028: אי אפשר להרוס את הבנק הזה.

1028: לאט-לאט אבל לא בבת-אחת.

שלום שמחון: חבר הכנסת בנלולו, הבנתי את הצעתך.

שלום שמחון: אני מציע להפריד את הסעיפים האלה.

שלום שמחון: כמו כן, יש סעיפים נוספים הקשורים לחסינויות ולעונשין.

שלום שמחון: היועצת המשפטית של הוועדה מציעה גם אותם לפצל.

אתי בנדלר: אלה שניים-שלושה סעיפים.

גלעד ארדן: ומה אומרים הסעיפים האלה?

שלום שמחון: היא תיכף תגיד לכם.

שלום שמחון: מר אורי אולניק, אני מבקש שתגיד לפרוטוקול מה אמרת לנגיד בנק ישראל.

אורי אולניק: בשיחה עם נגיד בנק ישראל עלה העניין לא בהקשר לבנק הדואר אלא בהקשר לסעיפים הנוגעים לבנק ישראל.

אורי אולניק: סוכם עם נגיד בנק ישראל לא להוציא את כל הפרק של בנק הדואר אלא רק סעיפים הקשורים לבנק ישראל וזה מקובל, לפחות עלינו, אם כי תיכף תתעורר כאן מחלוקת בעניין הזה.

אורי אולניק: אנחנו מציעים שהכנסת לא תקבל אותם בקריאה שנייה ושלישית והם ישארו לדיון בוועדה.

אורי אולניק: לפני הדיון בוועדה יהיה עוד דיון מקדמי של כל גורמי הממשלה כדי שהממשלה תוכל לבוא בהצעה מתואמת עם בנק ישראל ומשרד המשפטים על הסעיפים האלה.

שלום שמחון: על אילו סעיפים מדובר?

שלום שמחון: אתה מתכוון להביא סעיפים חדשים עכשיו?

דוידה לחמן-מסר: הם לא בהצעת החוק הכחולה, אדוני.

דוידה לחמן-מסר: זה מה שחבר הכנסת בנלולו הביא.

שלום שמחון: חבר הכנסת בנלולו, עם כל הכבוד, הוא גם חבר שלי.

שלום שמחון: הוא יודע להגיד את מה שהוא רוצה.

שלום שמחון: אל תדברי בשמו.

שלום שמחון: חברי הוועדה יצביעו.

שלום שמחון: אם ההסכמות שאני מציע יתקבלו, יצביעו אם צריך גם נגד ההצעה של חבר הכנסת בנלולו, למרות שהוא חבר שלי.

דוד טל: אדוני היושב-ראש, אני רוצה למנוע ויכוחים מיותרים, אני רוצה לאפשר לך להתקדם עם זה.

דוד טל: אונסים אותנו בעצם להעביר את הצעת החוק הזאת בחיפזון, הגם שהקדשנו לה כמדומני הרבה מאוד זמן.

דוד טל: אבל יחד עם זה, מתברר שהחוק הזה לא בָּשֵל.

דוד טל: עם כל הכבוד, בכל הנושאים הללו הקשורים לבנק ישראל אני חושב שהממשלה מצידה היתה צריכה לדון ולחשוב על כך עוד טרם הגישה את הצעת החוק לשולחן הזה והיתה צריכה לקבוע עמדה כזאת או אחרת.

דוד טל: היות והיא לא קבעה עמדה אחרת, אני חושב שלא צריכה להישמע שום טענה מצד משרד המשפטים או מצד כל גורם אחר על הצעת החוק הזאת.

שלום שמחון: אני מנסה להגיע להבנות ולהסכמות, כולל בעניין העובדים.

שלום שמחון: הם מבקשים להכניס כאן הסתייגויות שלא כלולות בהסכמות וזה יפיל את הכול.

דוד טל: אני רוצה שנעבור אחר-כך על הסעיפים הרלוונטיים ונדבר עליהם.

שלום שמחון: הם אינם כאן.

שלום שמחון: הוא רוצה להכניס אותם כהסתייגות.

דוד טל: גם חלק מההסתייגויות שלי לא כלולות בהצעת החוק.

דוד טל: לגבי בנק הדואר יש לי הסתייגויות מסוימות.

דוד טל: אני רוצה לשמור על האיתנות הפיננסית של בנק הדואר.

דוד טל: הוא מדבר על נגיד בנק ישראל אבל זה לא שייך לנגיד בנק ישראל כרגע.

שלום שמחון: מאחר ואנחנו נפצל כאן חלק מהחוק, אני רוצה להציע שאת הנושאים האלה נוסיף אחר-כך ולא עכשיו.

אלדר דוכן: לא ברור מה בדיוק מפצלים.

שלום שמחון: אתה נציג הממשלה?

שלום שמחון: האם על שולחננו עומד איזה דבר שקיבלנו ממך?

דוידה לחמן-מסר: מדברים על כל מה שבנוסח הכחול.

דוד טל: זה לא בעיה שלי, עם כל הכבוד.

דוד טל: זה בעיה של עו"ד דוידה לחמן-מסר או של הפקידים האחרים במשרד המשפטים ובמשרד האוצר.

דוידה לחמן-מסר: זה בעיה רק של האוצר.

דוידה לחמן-מסר: הוא התרשל בעבודתו ואנחנו צריכים לשלם את המחיר.

דוד טל: אני לא נמצא כאן כדי לתת ציונים לאנשים.

דוד טל: זה בעיה שלך אם את רוצה להוסיף סעיפים.

נגה רובינשטיין: אנחנו לא מבקשים להוסיף סעיפים.

נגה רובינשטיין: מה שמופיע בנוסח הכחול מקובל עלינו.

דוד טל: אני לא צד בעניין.

דוד טל: אתם ומשרד האוצר צריכים להחליט.

דוד טל: אתם הממשלה, לא אני.

דוד טל: אני הצד השני.

דוידה לחמן-מסר: אתה לא הצד השני.

דוידה לחמן-מסר: אנחנו לא מוסיפים סעיפים.

דוידה לחמן-מסר: מה שנמצא פה מקובל עלינו.

שלום שמחון: מה שמוצע כאן הוא בעצם לקבל את ההסתייגות של שניכם, ומיד לפצל אותה.

אתי בנדלר: אני לא מכירה מנגנון כזה, אדוני היושב-ראש.

אתי בנדלר: אני יכולה לפצל הצעת חוק או תוספת להצעת חוק אבל אני לא יכולה לפצל מה שלא קיים.

דוידה לחמן-מסר: יש כאן נושא חדש לחלוטין.

דוידה לחמן-מסר: הממשלה עומדת מאחורי הצעת החוק בנוסח הכחול.

דוד טל: האוצר זה הממשלה?

דוד טל: הם חושבים אחרת ממך.

דוד טל: האוצר הוא יותר ממשלה ממשרד המשפטים.

דוד טל: את לא בעלת הבית כאן ואת לא תנהלי את הישיבה.

דוד טל: לא הוגן לעשות את זה.

דוד טל: הימים האלה תמו ועברו מן העולם.

דוד טל: אם לאוצר ולמשרד המשפטים יש בעיה, שייצאו החוצה, יגיעו להחלטה ויביאו אותה אלינו.

דוד טל: אני לא צד במשחק הזה.

1028: לפני פתיחת הישיבה אמרה גברת דוידה לחמן-מסר – שאני לא מכיר אותה ואשמח מאוד להכיר אותה – שהיא חושבת שאני סגרתי משהו עם האוצר.

1028: גברתי, אלה הסתייגויות שלי ולא סגרתי כלום עם האוצר.

1028: הלוואי והייתי סוגר עם האוצר.

1028: אם הייתי סוגר עם האוצר, תוך רבע שעה היינו מסיימים פה הכול, כמו שאמר אדוני היושב-ראש.

1028: אבל לא סגרתי כלום עם האוצר.

1028: אני בסכסוך עם האוצר, לא הולך לי עם האוצר, אולי תעזרי לי.

דוידה לחמן-מסר: אסביר לך אדוני על מה מדובר.

דוידה לחמן-מסר: לפני שלושה ימים התברר שיש בעיה משפטית מסוימת שרוצים לפתור אותה.

דוידה לחמן-מסר: חבר הכנסת שמחון, אני רוצה להסביר במה מדובר, לגופם של דברים.

אלדר דוכן: זה עלה כאן בדיון הקודם.

דוידה לחמן-מסר: התברר שיש בעיה משפטית של אופן התפעול.

דוידה לחמן-מסר: רשות הדואר ומשרד האוצר חשבו שיש להעניק הגנה על כספים מסוימים שבנק הדואר או חברת הדואר תיתן בהם את השירותים הבנקאיים, כי הביטוי "בנק הדואר" עוד לא סגור, כמו שאנחנו יודעים.

דוידה לחמן-מסר: קיימתי ישיבה במשרדי.

דוידה לחמן-מסר: בישיבה נכחו נציגי משרד האוצר, משרד התקשורת ורשות הדואר.

דוידה לחמן-מסר: הסברתי להם באריכות את הבעיה המשפטית, והיא בעיה סבוכה, בשאלת מידת ההגנה המשפטית שיש לתת לכספים שנמצאים בידי חברת הדואר.

דוידה לחמן-מסר: למחרת – אתמול בערב – קיבלתי הצעת נוסח מעורכי-הדין הרצוג פוקס ונאמן שעובדים עבור רשות הדואר, נוסח זהה לסעיפים שנמצאים בהסתייגויות של חבר הכנסת בנלולו.

שלום שמחון: מה, את חושבת שאשתי כותבת לי את ההסתייגויות האלה?

אורי אולניק: המסמך הזה היה פה לפני שבוע.

דוידה לחמן-מסר: אין לי בעיה עקרונית לדון בסוגייה.

דוידה לחמן-מסר: אבל אם מגיעה הגנה לכספים כאלה, ההגנה הזאת מגיעה לכולם, לכל מי שייתן שירות אוניברסלי, לגישתך.

דוידה לחמן-מסר: כי החוק הזה מסדיר שירותי דואר אוניברסליים.

1028: לא רק לבנק הדואר.

דוידה לחמן-מסר: נכון.

דוידה לחמן-מסר: בהסתייגויות שלפנינו מדובר בהגנה רק על כספים שבחברת הדואר.

דוידה לחמן-מסר: חוץ מזה, מדובר כאן בהגנה שאין לה אח ורע בחקיקה הישראלית, לרבות לא בחוק הפיקוח על עסקי ביטוח, ששם ההגנה שניתנת היא רק לעתודות של כספי המבוטחים בביטוח חיים.

דוידה לחמן-מסר: לכן, סעיף כל-כך חדשני, שאין למערכת הבנקאית ככזאת ואין לחברות כרטיסי האשראי ככאלה ואין לשום גורם אחר - - -

גלעד ארדן: מה ההגנה הניתנת?

דוידה לחמן-מסר: ההגנה שמתבקשת כאן מופיעה בהסתייגות של חבר הכנסת בנלולו: שאי אפשר יהיה להרים מסך, שאי אפשר יהיה לעקל, שאי אפשר יהיה לשעבד, שהם לא בפשיטת רגל.

דוידה לחמן-מסר: אין דבר כזה בבנקים.

דוידה לחמן-מסר: בנק למסחר פשט את הרגל ולא היתה לו הגנה כזאת.

דוידה לחמן-מסר: לפיכך מנקודת ראות משפטית לא יעלה על הדעת לתת כאן הגנה כזאת לכספים של חברת הדואר ולא לכל הבנקים במדינת ישראל.

דוד טל: אבל עדיין בנק הדואר לא מוגדר כבנק לכל דבר ועניין.

דוידה לחמן-מסר: אז על אחת כמה וכמה.

דוד טל: אז מה שלא שייך לשם יכול להיות שייך לפה.

דוד טל: לעומת זה, מה שיש לבנקים אחרים אין לבנק הדואר.

איתן כבל: זה יכול להיות הקל וחומר מבחינתם.

דוידה לחמן-מסר: כאשר סוכם בנוסח הכחול שרשות הדואר תיתן שירותים בעלי אופי בנקאי – הפקדות, העברות וכיוצא בזה – לא הוסדר הנושא הזה, והוא נושא רחב מאוד ומקיף מאוד.

דוידה לחמן-מסר: יש שאלה יפה אם בכלל צריך להסדיר אותו כאן.

דוד טל: למה לא אמרו לנו את זה בשבוע שעבר?

דוד טל: דנו בנושא הזה 6-7 פעמים.

דוידה לחמן-מסר: ההתנגדות שלי היא באמת מקצועית.

דוידה לחמן-מסר: אני חושבת שסעיף כזה לא יכול לעלות ולהיות מפוצל.

דוידה לחמן-מסר: מגיע לבנקים לראות את זה, מגיע לארגוני הצרכנים לראות את זה, מגיע למתחרים לראות את זה.

דוידה לחמן-מסר: אני חושבת שהסעיפים האלה הם לא נכונים מהותית ומשפטית.

דוידה לחמן-מסר: אין להם אח ורע בחקיקה בהיקף כזה ובצורה כזאת.

דוידה לחמן-מסר: הם לא מוגדרים והם לא שוויוניים.

דוידה לחמן-מסר: לכן אני חושבת שמן הראוי בכלל לא להעלות אותם כהסתייגות.

דוידה לחמן-מסר: כל אחד כאן משחק את הראש הקטן שלו בכיוונים אחרים.

דוידה לחמן-מסר: אני צריכה לייצג איזה אינטרס כללי.

דוידה לחמן-מסר: יש לנו אינטרס שהשירותים האלה יינתנו.

דוידה לחמן-מסר: השאלה היא מה מידת ההגנה שצריך לתת להם.

דוד טל: לאוצר אין אינטרס כזה?

דוידה לחמן-מסר: האוצר רוצה להגיע בשלום לסיום חקיקת החוק הזה, ואם זה המחיר שהוא צריך לשלם לרשות הדואר הוא משלם את המחיר.

דוד טל: את מאשימה אותם בכך שהיה כאן מתן כדי שהחוק הזה יעבור?

דוד טל: אני שומע כאן האשמה חמורה מאוד.

אלדר דוכן: בניגוד למה שאמרה גברת דוידה לחמן-מסר, שמדובר כאן בנושא מורכב וסבוך, שנוגע גם לחברות האשראי וכדומה, היא ניסתה להציג את זה כאילו: אל תיכנסו לזה בכלל, אתם לא מסוגלים להבין.

דוידה לחמן-מסר: זה ממש לא נכון.

אלדר דוכן: אמרת שזה נוגע לחברות האשראי, לבנקים, שעלינו לשלוח את הנוסח לזה ולהוא.

אלדר דוכן: הבעיה היא פשוטה ביותר.

אלדר דוכן: כל אחד מסוגל להבין את הבעיה וגם להצביע מיד על הפתרון של הבעיה.

נגה רובינשטיין: למה לא חשבתם על זה קודם?

אלדר דוכן: אנחנו העלינו את זה בשבוע שעבר ואז נציגת משרד המשפטים ביקשה שניתן להם שבוע, ולכן חיכינו שבוע.

אלדר דוכן: עכשיו שואלים אותנו למה לא העלינו את זה קודם לכן.

דוידה לחמן-מסר: תמיד התנגדנו לזה.

אלדר דוכן: לגוף העניין, אנשים פשוטים, אני ואתה וכולנו יכולים לפתוח חשבון פיקדון בבנק הדואר.

אלדר דוכן: יש חשש שאם אנחנו פותחים פיקדון בבנק הדואר יבוא נושה של חברת הדואר בשל פעילות דוארית ויעקל לנו את הכסף.

אלדר דוכן: הבעיה הזאת היא בעיה גם של האזרח הקטן.

דוידה לחמן-מסר: כך גם בבנק למסחר.

אלדר דוכן: זה עוד ניסיון לבלבל כאן את היוצרות.

אלדר דוכן: האזרח הקטן פותח חשבון בבנק הדואר.

אלדר דוכן: בא נושה של בנק הדואר בשל פעילות דוארית שבכלל לא קשורה לעניין ומטיל עיקול על כסף שחסך אזרח תמים בבנק הדואר.

איתן כבל: האם אין פעילות תמימה כזאת גם בבנק הפועלים או בבנק דיסקונט?

איתן כבל: מה ההבדל?

אלדר דוכן: זאת שאלה טובה ואני אתייחס גם להבדל שבין בנק הפועלים לבין בנק הדואר.

שלום שמחון: לא ביקשתי שתענה על השאלות.

שלום שמחון: אני מבקש שתציג את עמדתך ומה אתה מציע.

אלדר דוכן: הבעיה היא גם של האזרח הקטן, שיעקלו לו את הכסף.

אלדר דוכן: הבעיה היא גם בעיה של כולנו כאזרחי המדינה כי באמצעות בנק הדואר יכולים להיות מועברים ביום 7 מיליארד שקל מכספי המדינה.

אלדר דוכן: אם נושה של חברת הדואר מטיל עיקול על כספי המדינה, על 7 מיליארד דולר, אני לא יודע מאיפה משרד המשפטים רוצה שיכסו את זה.

שלום שמחון: אם אתה רוצה שאני אתן לך לדבר, תגיד מה אתה רוצה.

אלדר דוכן: הבעיה היא שיש אפשרות להטיל עיקול.

אלדר דוכן: הפתרון הוא שהחוק יגיד: את הכספים בשל הפעילות של בנק הדואר אי אפשר יהיה לעקל.

אלדר דוכן: הפתרון הזה פשוט מאוד.

יוסי שלי: של לקוחות בנק הדואר.

יוסי שלי: לא של התפעול.

אלדר דוכן: המשמעות היא שרואים את בנק הדואר בעצם כמי שמחזיק בנאמנות את הכספים האלה עבור מי שפתח חשבון.

נגה רובינשטיין: אבל זה לא כספים בנאמנות.

אלדר דוכן: אמר משרד המשפטים: בואו לא ניכנס לנאמנות.

אלדר דוכן: נאמנות זה נושא מסובך, יש פסק-דין כזה ופסק-דין אחר.

שלום שמחון: מה אתה מציע?

אלדר דוכן: ההסתייגות שהביאו לכאן בעצם נכתבה על-ידי רשות הדואר.

אלדר דוכן: הסעיף הוא לטובת העניין.

אמיר לוי: לחברת החשמל משלמים חשבונות דרך בנק הדואר.

אמיר לוי: הכספים האלה נמצאים בבנק הדואר נניח לילה אחד, כל מה שהופקד אחרי שעה 12:00 או 15:00 בצהרים נמצא שם עד הבוקר שלמחרת.

אמיר לוי: כדי שבעל חוב של חברת הדואר לא יוכל לשים את ידו על אותו כסף שנמצא בבנק הדואר רק כפיקדון עד הבוקר שלמחרת - - -

דוידה לחמן-מסר: ומה עם הבנק למסחר?

דוידה לחמן-מסר: בואו נדבר על זה.

שלום שמחון: בהנחה שאנחנו נפצל סעיפים מסוימים הקשורים בבנק הדואר ואני אתחייב בפני חברי הכנסת בנלולו וטל שאני אדון בכל ההסתייגויות שלהם במהלך החודש הבא, זה מקובל עליכם?

אלדר דוכן: השאלה אם יווצר מצב שהחברה פועלת בלי בנק הדואר, שזה לא יתכן.

שלום שמחון: יש עוד זמן.

שלום שמחון: איזה חברה?

שלום שמחון: עוד לא התחילו כלום.

שלום שמחון: יש פה התחייבות של שר האוצר ושל שר התקשורת שהם לא חותמים על שום דבר.

שלום שמחון: אז מה זה משנה?

שלום שמחון: אם הם לא חותמים אז יש עוד זמן לטפל בזה.

אמיר לוי: אם יש סיכום שעד סוף ינואר הוועדה תגמור לדון בזה, ואנחנו ננסה להביא לכם נוסח מוסכם, וזה יעלה להצבעה שנייה ושלישית, אז זה מקובל.

שלום שמחון: מר כראזי, תיכנס יחד עם מר אמיר לוי ועם מר יוסי שלי לחדר שלי, אני רוצה שתתנו לי תשובה לשאלה שלי, לְמה שהצעתי עכשיו.

ראובן כראזי: כשמוציאים את בנק הדואר החוצה - - -

שלום שמחון: חבר הכנסת בנלולו, אתה מסבך אותנו.

1028: אדוני היושב-ראש, אני מנסה לעזור לך.

שלום שמחון: אתה לא עוזר לי.

שלום שמחון: ביקשתי ממך לפני חודש שתגיד לשר התקשורת שיבקש ממני לפצל את זה אבל עד היום הוא לא ביקש ממני.

שלום שמחון: כדי לקדם את הרעיונות שלך אני מציע כל מיני הצעות.

1028: זה לא יעזור.

1028: אדוני היושב-ראש, יש לי שאלה אליך.

1028: יש לנו בעיה עם בנק הדואר, יש בעיה עם העובדים, יש בעיה עם הפנסיה, יש בעיה עם עוד הרבה דברים.

שלום שמחון: אני מודיע לך שאין איתם בעיה.

1028: אתה אומר שאין, אבל יש בעיה.

1028: אף אחד לא ממהר, לא קורה שום דבר.

1028: אנחנו יכולים לדחות את המשך הדיונים בינתיים.

שלום שמחון: אל תהיה לי גיבור פה.

שלום שמחון: אתה מכיר את חבר הכנסת גדעון סער?

1028: אדוני היושב-ראש, אין פה גיבור או לא גיבור.

1028: או שמעבירים חוק כמו שצריך או שלא.

1028: אני לא אעביר חצי חוק.

אבשלום וילן: אני אצטט את המשפט הזה מחר עשרים פעמים בכל ההצבעות בוועדת הכספים.

אבשלום וילן: כל חוק ההסדרים הוא לא טוב.

יוסי שלי: אנחנו מצדדים בעמדה שמשרד האוצר מציג.

יוסי שלי: אני לא נכנס לניואנסים המשפטיים.

יוסי שלי: אנחנו הולכים איתם לאורך כל הדרך.

יוסי שלי: אי אפשר להגיד זה כן וזה לא.

יוסי שלי: תמצאו פתרון.

יוסי שלי: זה מקובל עלי.

שלום שמחון: בהנחה שהנושא של הפנסיה, הנושא של ההסכם עם העובדים, ונושא המעבר מרשות לחברה מוסכמים, בהנחה שהאוצר יאמר פה שהוא מקבל את עמדתו של יושב-ראש ועדת הכלכלה, ואנחנו נדון בעניין בנק הדואר במהלך חודש ינואר, כולל ההסתייגויות של חברי הכנסת טל ובנלולו, עם החבילה הזאת שהצגתי כאן קודם לכן אנחנו יכולים לאשר היום את החוק?

1028: לא.

דוד טל: לא.

איתן כבל: אדוני היושב-ראש, אני רוצה לומר שני דברים.

איתן כבל: דבר ראשון, בנושא בנק הדואר.

איתן כבל: אתה פתחת ואמרת שהחוק לא בָּשֵל ולמרות זה אתה רוצה להעלות את זה.

שלום שמחון: אני מציע עכשיו לעשות את זה בחודש ינואר.

איתן כבל: אני מקבל.

איתן כבל: אני הולך אתך.

איתן כבל: לא יכול להיות שכל העניין של בנק הדואר מובא כהסתייגות בכלל.

איתן כבל: הוא נושא כבד ויש בו עוד תחומים שצריך להתמודד איתם.

איתן כבל: אני מניח שחלק מחברי הוועדה ירצו לשקול את העניין באופן רציני.

איתן כבל: דבר שני, בנושא סוכני הדואר.

איתן כבל: הייתי מבקש לדעת איפה בדיוק העניין עומד בתוך המכלול.

מל פולישוק-בלוך: אני רוצה לדווח על זה.

שלום שמחון: בבקשה.

שלום שמחון: חברת הכנסת פולישוק-בלוך נטלה על עצמה את המשימה הזאת.

מל פולישוק-בלוך: לבקשת היושב-ראש קיימנו היום שיחה.

מל פולישוק-בלוך: קיבלתי נתונים על הקריטריונים לפיהם רשות הדואר, או חברת הדואר, תסגור חלק מהסוכנויות.

מל פולישוק-בלוך: קיימתי שיחה עם נציג הסוכנויות וקבענו להיפגש כדי לשמוע גם את הצד השני.

מל פולישוק-בלוך: בהסכמה של מר יוסי שלי אנחנו גם נעשה פגישה משותפת של שלושת הגורמים במטרה להגיע להסכמות.

מל פולישוק-בלוך: אין ספק שבלי הקריטריונים האלה אנחנו לא נוכל לבצע כלום.

מל פולישוק-בלוך: יש הסכמה שצריכה להיות התייעלות, וחלק מההתייעלות זה גם סגירה של סוכנויות.

1028: אני רוצה לראות את הקריטריונים.

מל פולישוק-בלוך: בוודאי, בשמחה.

מל פולישוק-בלוך: אני רק מדווחת מה נתבקשתי לעשות ומה נעשה עד היום.

מל פולישוק-בלוך: אתה יכול להיות שותף מלא לכל המהלך.

מל פולישוק-בלוך: סיפרתי שהיתה פגישה עם רשות הדואר, שתהיה פגישה נוספת עם הסוכנויות, ושאנחנו נעשה פגישה משולשת.

מל פולישוק-בלוך: מה שחשוב, שהכול צריך להיות על סמך קריטריונים ברורים.

מל פולישוק-בלוך: הציגו לי את העובדות.

מל פולישוק-בלוך: יש בהחלט דברים שאפשר לעשות כדי להתייעל, וזה מפורט גם בדוח השמן הזה שאנחנו חיים על-פיו (דוח מקינזי).

1028: צריך להודות שקיבלנו אותו בזמן, באותו יום ...

מל פולישוק-בלוך: קיבלנו אותו סוף-סוף.

מל פולישוק-בלוך: אנחנו חייבים להביא לידי ייעול, על זה כל המערכות מסכימות, גם הסוכנויות וגם רשות הדואר.

מל פולישוק-בלוך: אבל איך לעשות את זה בצורה שתפגע פחות ככל האפשר, על זה אנחנו נעשה ישיבה משולשת.

מל פולישוק-בלוך: אני מקווה שבשבוע הבא נוכל להביא תוצאות.

יוסי שלי: קיימנו את הבקשה שלך ובין היתר נתנו את כל הקריטריונים.

יוסי שלי: הגדרנו את הדברים כדי שכל אחד יידע מה הסיבה וזה יהיה שקוף, אין לנו עם זה בעיה.

יוסי שלי: במקביל אנחנו מקיימים פגישה עם הסוכנים ועם משרד עורכי-הדין שמייצג אותם.

יוסי שלי: אנחנו מנסים לפתור את זה.

איתן כבל: נקודת המוצא לגבי הסוכנים נראית לי קצת עקומה.

איתן כבל: הסוכנים בסופו של דבר הם דרך מסוימת של שירות שקיבל הציבור על-ידי רשות הדואר.

איתן כבל: זאת אומרת, היו כאלה שלא התקבלו לעבודה במובן הרגיל.

איתן כבל: במסגרת השירות לציבור, וגם מתוך שיקולים פנימיים איך לעשות את העבודה טוב יותר, הקימו את סוכנויות הדואר האלה.

איתן כבל: היו מכרזים, אנשים קיבלו את העבודה, הכול בסדר עד כאן.

איתן כבל: זה בסדר שרשות הדואר דואגת קודם כול לעובדים שלה, אני לא נגד, אני חושב שזאת חובתה, אלא נוצר מצב שסוכני הדואר, שהיו איתם חוזים ושזכו במכרזים, ההתייחסות אליהם בשולחן הזה היא כאל בנים חורגים לרשות הדואר.

קריאה: זה לא נכון.

איתן כבל: אני אומר מה התחושה שלי.

דוד טל: התחושה שלך לא נכונה.

דוד טל: דיברנו על זה.

איתן כבל: אני יודע, הייתי כאן כשזה עלה.

איתן כבל: שים לב, בינתיים ישבנו, קבענו, אמרנו.

איתן כבל: אלה לא יודעים בכלל מי נגד מי פה.

איתן כבל: בינתיים אתם יושבים ביניכם.

איתן כבל: אני מציע שלא יווצר מצב שהעסק ייצא לדרך ואחר-כך הם ירדפו אחרי הרוח.

איתן כבל: זה חלק מהעניין.

איתן כבל: אני מציע שכל ההתדיינות ביניהם תיגמר לפני שאנחנו נצביע על החוק.

איתן כבל: אחרת, הסיפור שלהם ייגמר.

יוסי שלי: אני מאמין שבתוך שבוע נוכל לגמור את זה.

מל פולישוק-בלוך: אתה צריך לתת להם את היחס הראוי.

יוסי שלי: אדוני היושב-ראש, אתה יודע וכולם יודעים שאפשר לגמור אתי עניינים בתוך 3 דקות, אם רוצים.

יוסי שלי: יש לך ניסיון אתי, וגם לכם יש ניסיון.

יוסי שלי: בשלוש דקות אפשר לגמור אתי עניין, מי שרוצה.

יוסי שלי: מי שרוצה להתקשקש, לא יגמור את זה גם בשנתיים.

יוסי שלי: כבר 7 חודשים אני בדיונים איתם, בידיים נקיות, כשלא היה את החוק ולא היה את האוצר ולא היו חברי כנסת ולא היה אף אחד.

יוסי שלי: האנשים פשוט מסרבים להוריד את המכסה שכל הדואר הוריד, לרבות המנכ"ל ששילם את החלק שלו לעידוד הצמיחה, ואחרים ששילמו את הפיטורים ואחרים ששילמו את ההתייעלות.

יוסי שלי: לא יעזור להם כלום.

שלום שמחון: השעה כעת 15:40 ובשעה 16:00 אני אעשה הצבעה על פיצול החוק.

שלום שמחון: אלא אם כן תתקבל פה חבילת ההצעות שאני הצעתי, שכוללת את כל המרכיבים: הפנסיה, העובדים, הנושא של בנק הדואר שיתקיים עליו דיון במהלך החודש הבא, הנושא של חסינויות ועונשין.

שלום שמחון: בשעה 16:00 נבקש לשמוע את תשובת האוצר.

דוידה לחמן-מסר: ההצעה נראית לי הוגנת ורצינית.

אמיר לוי: אולי תוכל לדחות את זה לשעה 16:30?

שלום שמחון: בשעה 16:30 הישיבה תתחדש ואז נתחיל בהצבעות.

שלום שמחון: למען ההגינות, אני מבקש מהקואליציה לרכז כוחות.

שלום שמחון: (הישיבה הופסקה בין 15:45-16:30)

שלום שמחון: אני שמח לבשר לכם שהאוצר קיבל את הצעת הפשרה שהוצעה בשבוע שעבר, שקיבלה את הסכמת העובדים וגם את הסכמת מר עופר עייני מההסתדרות.

1028: אני לא מבין מאיפה הבאת עכשיו את מר עופר עייני.

1028: הבנתי שבמפלגת העבודה אין עכשיו בחירות.

1028: מי זה עופר עייני הזה?

1028: תסביר לי.

שלום שמחון: זה גם על דעתו של חבר הכנסת דניאל בנלולו.

שלום שמחון: אני מבקש לחזור על ההסכמות ולהגיד מה הן כוללות.

שלום שמחון: 1) יש הסכם עם העובדים שכולל את המרכיבים הבאים: א.

שלום שמחון: לעובדי הדואר תינתן דרגה נוספת.

שלום שמחון: ב.

שלום שמחון: במעבר מחברה לרשות יינתן מענק של 60 מיליון שקל.

שלום שמחון: חלוקת המענק תהיה בתיאום בין רשות הדואר לבין ועד העובדים בחברה.

שלום שמחון: מדובר פחות או יותר בסדר גודל של שתי משכורות, פלוס-מינוס.

שלום שמחון: ג.

שלום שמחון: מוסכם על דעת רשות החברות הממשלתיות על הכללת רכיבים לפנסיה במסגרת של עד 2% מהשכר הפנסיוני.

שלום שמחון: ד.

שלום שמחון: יהיה פיצוי בגין ימי מחלה לפורשים בפנסיה צוברת כמו בתקציבית.

שלום שמחון: ה.

שלום שמחון: בנוסף לכך, בשלוש השנים הקרובות רשות הדואר תוציא לפרישה 500 עובדים קבועים.

שלום שמחון: זה ההסכם על דעת ועד העובדים.

שלום שמחון: מימון תוספת הדרגה ייעשה במהלך השנים 2004-2006, כשבכל שנה שליש מהעובדים יקבלו את הדרגה.

שלום שמחון: זה הוסכם על דעת העובדים.

שלום שמחון: 2) בנושא הפנסיות: תיכף אנחנו נשמע הודעה לפרוטוקול של מנכ"ל משרד התקשורת בשם שר התקשורת ושל סגן הממונה על התקציבים בשם משרד האוצר.

אורי אולניק: יש התחייבות של שר התקשורת לא לחתום על צו שמכניס את כל הפרק הזה לתוקף עד שלא יהיה הסדר מוסכם בעניין הפנסיה.

שלום שמחון: הפנסיה של העובדים שעברו ממשרד לתקשורת לרשות הדואר ושעוברים עכשיו לחברה.

ראובן כראזי: אנחנו מדברים על הסכם קיבוצי.

אורי אולניק: אני לא יודע על הסכם קיבוצי.

אמיר לוי: אני מוסר את אותה הצהרה בשם שר האוצר.

אמיר לוי: החתימה על תחילת החוק תהיה אחרי החתימה על הסכם פנסיה.

ראובן כראזי: בהסכם קיבוצי.

אמיר לוי: הסכם פנסיה.

שלום שמחון: סלח לי, אם אני אבין שמישהו מנסה "לעבוד" על העובדים, אנחנו כאן.

שלום שמחון: אל תשגה בעניין.

שלום שמחון: העוגנים שוועדת הכלכלה הכניסה לחוק הזה הם כאלה שלא ישתלם למישהו לרמות את העובדים.

שלום שמחון: 3) החלטנו לפצל כמה סעיפים הקשורים לבנק הדואר – היועצת המשפטית של הוועדה תבהיר על אילו סעיפים מדובר – וכן סעיפים הקשורים לחסינויות ולעונשין.

אתי בנדלר: אני יורדת מהחסינויות ומהעונשין.

אתי בנדלר: ככל שיהיה צורך, אנחנו נציע מה ניתן לעשות.

שלום שמחון: אנחנו מפצלים כמה סעיפים הקשורים לבנק הדואר כדי שנוכל להיעתר לבקשת המשנה ליועץ המשפטי לממשלה ולבקשת נגיד בנק ישראל.

שלום שמחון: במהלך חודש ינואר הוועדה תדון בסעיפים הללו.

דוד טל: אמרת ש"אנחנו מסכימים".

דוד טל: אדוני, בשם מי אתה מדבר?

שלום שמחון: אני מביא עכשיו חבילת הסכמות כוללת.

אתי בנדלר: אין ספק שעל הפיצול הוועדה תצטרך להצביע והמליאה תצטרך לאשר.

שלום שמחון: אני אומר מה היא חבילת ההסכמות.

שלום שמחון: במסגרת אותה חבילת הסכמות הכוונה לפצל 3 סעיפים ולדון בנושאים האלה במהלך חודש ינואר, על-פי בקשה של נגיד בנק ישראל ושל משרד המשפטים.

שלום שמחון: במסגרת הזאת יש לא מעט נושאים שאני מבקש ממנהל החברה (או היושב-ראש שלה, אני לא יודע מה אתה) לומר לפרוטוקול שהם סוכמו עם משרד האוצר על דעתו.

יוסי שלי: אתה מכיר את האיש שהתייבש כשהגיע לשאלה המכרעת?

יוסי שלי: בעיקרון להצהיר כאן שאני מסכים זה כמו להגיד שאנחנו נחתום עכשיו על הכרזת העצמאות.

קריאה: כופים עליו עד שיאמר "רוצה אני".

יוסי שלי: יש עוד כמה סוגיות שהן במהותן כלכליות, שלא קשורות לחוק, אבל במסגרת ההבנות שהיו גם בחדרי חדרים על כל מיני ניואנסים של מימונים כאלה ואחרים גם להן יש איזה קשר.

יוסי שלי: יש מה שנקרא תום לב, ושמעתי שיש רצון של אנשי האוצר לגמור את זה, אז אני הולך עם ההסכמות האלה.

אמיר לוי: לגבי בנק הדואר: הודעת שהוועדה תסיים את העבודה עד סוף ינואר.

אמיר לוי: אני מבקש מאוד שזה לא יהיה אחרי סוף ינואר כי מבחינתנו אי אפשר להתחיל את החוק בלי שיש פתרון לסוגייה הזאת.

אמיר לוי: חשוב לי להבהיר את זה לפרוטוקול ושחברי הוועדה יידעו.

שלום שמחון: התחייבתי ליושב-ראש הקואליציה לסיים את הדיונים בנושא הזה עד סוף חודש ינואר.

שלום שמחון: אנחנו נפצל מהחוק גם את נושא המע"מ.

שלום שמחון: אמרתי גם לחבר הכנסת בנלולו וגם לחבר הכנסת טל שבמסגרת חבילת ההסכמות הכוללת אני מבקש מהם להוריד מסדר היום את ההסתייגויות שלהם.

שלום שמחון: אנחנו נחזיר אותן אחרי הפיצול כדי שנוכל לדון בהן בכובד ראש במהלך החודש הבא.

1028: זה לא מה שסיכמת אתי.

שלום שמחון: סוכם שאנחנו מפצלים את הסעיפים הללו מהחוק ואז תגיש את ההסתייגויות שוב.

1028: מפצלים את הסעיפים הללו כולל ההסתייגויות שלי.

שלום שמחון: אי אפשר לעשות את זה.

1028: כשנדון על בנק הדואר אז אני אחזיר בחזרה את ההסתייגויות שלי?

אתי בנדלר: כן.

1028: אם כך זה נרשם בפרוטוקול, בסדר, אין בעיה.

דוידה לחמן-מסר: אנחנו לא נתעלם מהסוגייה שבאה לידי ביטוי בהסתייגויות שלך.

דוד טל: אדוני, לצורך העניין הזה אני צריך התייעצות סיעתית עם חברת הכנסת אילנה כהן.

שלום שמחון: יש לך 5 דקות להתייעצות סיעתית.

שלום שמחון: על כן אני מבקש מאוד שאנחנו נסיר את כל ההסתייגויות במסגרת חבילת ההסכמות הכוללת שהצגתי.

שלום שמחון: את יתר ההסתייגויות כבר הכנסנו אל תוך החוק.

שלום שמחון: הכנסנו את האפשרות של שר התקשורת לפתוח לתחרות; הכנסנו את השינוי בתעריפי הדואר; הכנסנו את הצורך בקבלת אישור של ועדת הכלכלה בכל הפעמים שזה נתבקש, גם על-ידך וגם על-ידי אחרים.

שלום שמחון: האם מקובל עליכם להסיר את ההסתייגויות האלה, להוציא הסתייגויות לצורך זמן דיבור במליאה?

דוד טל: אבל יש הסתייגויות שלא נכנסו לחוק.

דוד טל: אתה לא הכנסת אוטומטית לחוק את כל ההסתייגויות שלי.

דוד טל: עכשיו צריך לדון בנושאים הללו, אני צריך לנמק ולשכנע את החברים שלי.

שלום שמחון: חבר הכנסת דוד טל, בסך הכול השגנו כאן חבילת הסכמות כוללת.

דוד טל: אתה גם משכיב אותי וגם מגהץ אותי.

גלעד ארדן: אפשר לדעת מה סוכם על מימון הפרישה של העובדים?

גלעד ארדן: כדי שלא יהיו אחר-כך מחלוקות.

שלום שמחון: לא יהיו מחלוקות.

שלום שמחון: אני אמשיך לגשר, יחד אתכם.

גלעד ארדן: מה עמדת האוצר?

שלום שמחון: לא הפסקתי את תפקידי כמגשר.

שלום שמחון: אני אמשיך לגשר גם בעניין הזה.

23571: אני מבקש להתייחס לשני סעיפים בהצעת החוק, שקשורים אלינו: סעיף 88ז וסעיף 115ג.

23571: התחלנו ללבן את ההסתייגויות במע"מ.

שלום שמחון: סעיף 88ז לא היה אצלנו וגם לא נמצא עכשיו.

דוידה לחמן-מסר: הוא נמצא עכשיו.

שלום שמחון: אז את סעיף 88ז וסעיף 115ג אנחנו גם כן מפצלים.

חיים פרננדס: לא, אנחנו לא מפצלים.

חיים פרננדס: בסעיף 115ג יש לנו נוסח.

חיים פרננדס: הוא ייתן את התיקון שלו וזה יעבור.

דוידה לחמן-מסר: זה לא שאין לו פטור ממע"מ.

דוידה לחמן-מסר: אין לו פטור ממע"מ פה.

דוידה לחמן-מסר: חוק מע"מ קובע הסדרים לשינויים מבניים ושם יימצא ההסדר המתאים לפעילות של רשות הדואר, אבל לא במסגרת הזאת.

לאה ורון: אני מבקשת להבין, אתם רוצים לתקן את הסעיפים או רוצים לפצל אותם?

23571: אנחנו מבקשים להגדיר "מיסים" בסעיף 115ג כ"מס הכנסה ומס שבח", כלומר שזה לא יחול על מס ערך מוסף ומס בולים.

אמיר לוי: יהיה כתוב שם: "למעט מע"מ".

אמיר לוי: בסדר?

יוסי שלי: כמו שהיתה החרגה לעניין מס הכנסה, שיהיה גם על המע"מ.

יוסי שלי: שבצַו על תקופת מעבר ייקבע שהם לא יחולו.

אמיר לוי: זה לא קשור לתקופת מעבר אלא להעברת נכסים.

יוסי שלי: אני לא עורך-דין.

יוסי שלי: אני מבקש שהיועץ המשפטי שלי יגיד את עמדתו.

יוסי שלי: אני הבנתי משהו אחר.

מנחם נאמן: אין בחוק הסדרים לעניין מס הכנסה ולעניין מס ערך מוסף.

מנחם נאמן: במסגרת החוק הזה עוברים נכסים מרשות הדואר למדינה, ולאחר מכן מהמדינה לחברת הדואר החדשה.

מנחם נאמן: כרגע אין בחוק הסדרים על סוגיות המיסים שיחולו על כל הנכסים הללו, ובהמשך על סוגיות מיוחדות שקשורות לדואר.

מנחם נאמן: בכל העולם נהוג שלחברות דואר יש לגביו הסדרים מיוחדים.

מנחם נאמן: אנחנו ביקשנו, וזה מה שנכנס בהסכמה עם משרד האוצר ומשרד המשפטים, סעיף שנותן לשר האוצר סמכות, כמו בשינויים מבניים אחרים שהיו במשק לרשות הנמלים והרכבות ול"בזק", לקבוע בעתיד הסדרים מיוחדים לפטור מלא או חלקי.

מנחם נאמן: לא קבענו שזה פטור מלא.

דוידה לחמן-מסר: לְמָה?

דוידה לחמן-מסר: לפעילות או להעברה?

מנחם נאמן: גם לפעילות וגם להעברה.

מנחם נאמן: לפעילות שקשורה להעברה.

מנחם נאמן: אני אסביר למה אני מתכוון.

מנחם נאמן: אתן לכם דוגמה פשוטה מאוד.

מנחם נאמן: מה חייב במע"מ?

מנחם נאמן: האם חייב במע"מ רכישת הבול, או השירות של שליחת הדואר מחיפה לעכו?

מנחם נאמן: יש לזה משמעות, השלכות אדירות לעניין מע"מ, ואלה סוגיות סבוכות מאוד.

מנחם נאמן: אנחנו רוצים לתת בחוק מסגרת לשר האוצר להתקין בעתיד תקנות.

אמיר לוי: אבל אתה לא מדבר על הסעיף הנכון.

מנחם נאמן: הוסכם שסמכות שר האוצר תהיה גם לעניין מס הכנסה וגם לעניין מע"מ.

מנחם נאמן: היום בצהרים, לפני שעתיים, הודיעו מע"מ שהם מתנגדים שלשר האוצר תהיה סמכות בעניין מע"מ, ועל זה עכשיו הוויכוח.

דוידה לחמן-מסר: יש עניין של העברת נכסים, ויש עניין של העברת פעילויות שממשיכות להיות ברשות הדואר.

דוידה לחמן-מסר: אין מחלוקת שלגבי העברת הנכסים, שזה שינויים מבניים, צריכים להיות הסדרים מתאימים.

דוידה לחמן-מסר: לגבי מס הכנסה נקבעו הסדרים.

דוידה לחמן-מסר: אומר מע"מ שההסדרים לעניין שינויים מבניים במע"מ פותרים את הבעיה של העברה מרשות הדואר לחברה.

דוידה לחמן-מסר: ואולם, אם חברת הדואר רוצה בעתיד פטור ממע"מ על פעילויות שהיא מבצעת, על זה אומר מע"מ: לא יכול להיות שתקנו סמכות לשר האוצר בחוק הדואר לפטור ממע"מ פעילויות דווקא של חברת הדואר, כי אז צריכה להיות לו סמכות כזאת גם לכל האחרים.

דוידה לחמן-מסר: לכן שוב אנחנו חוזרים לסוגייה הזאת.

דוידה לחמן-מסר: אני מציעה, שינויים מבניים – מה שמס הכנסה אישר יכנס.

דוידה לחמן-מסר: מה שקרה כאן הוא שמס הכנסה נתן סעיף על מע"מ ומע"מ לא מסכים, ובצדק.

שלום שמחון: אבל זה הולך להיות אותו בן אדם, לא?

דוידה לחמן-מסר: אני מציעה שתכתבו: "מיסים, למעט לפי חוק מס ערך מוסף".

אמיר לוי: יש פה את הנוסח החדש?

אתי בנדלר: אין לי שום נוסח חדש.

אתי בנדלר: אני שומעת עכשיו את הבקשה.

אתי בנדלר: כתבתי לעצמי בסעיף הזה: "למעט מס ערך מוסף".

מנחם נאמן: יש שינויי מבנה אחרים שנכנסו אך לפני חצי שנה, כמו הפרדת הרכבת מרשות הנמלים.

דוידה לחמן-מסר: זה רק ההפרדה, לא הפעילות.

מנחם נאמן: שם נקבעו הסדרים ספציפיים בחוק.

מנחם נאמן: פה אמרנו: בסדר, נעשה את זה בתקנות.

מנחם נאמן: לא יכול להיות למשל מצב שהעברת הנכסים תחויב במס בולים.

מנחם נאמן: צריך להיות ברור בחוק הזה שהעברת הנכסים פטורה ממס בולים.

נגה רובינשטיין: יש את זה בסעיף 88ז, בסעיף נפרד.

מנחם נאמן: סעיף 88ז מדבר על בנק הדואר.

מנחם נאמן: הוא לא מתייחס בכלל להעברת הנכסים.

מנחם נאמן: לכן אני אומר, הסעיף הזה הוא סעיף סטנדרטי בכל השינויים המבניים.

יוסי שלי: אם שר האוצר ימצא לנכון, שהוא יעשה משהו כדי שזה לא יישאר בידיים של פקידים, ולא במובן השלילי.

יוסי שלי: בשביל זה דנים על חוק, לא דנים על עגבניות.

עופר שרון: זה נמצא בחוק, לא בידי פקידים.

דוד טל: למי מעבירים את הסמכות הזאת?

דוד טל: לשר האוצר.

דוד טל: האם מישהו מעלה בדעתו ששר האוצר, זה שנמצא בשפיץ של הפירמידה, יעשה דברים בניגוד להצעות עוזריו?

דוד טל: הוא יפעיל את שיקול דעתו.

דוד טל: עדיין צריכים להשאיר לו את שיקול הדעת.

דוד טל: אין סיבה שנוציא את זה לגמרי.

דוידה לחמן-מסר: בחוק הנמלים יש סעיף כזה?

אמיר לוי: אני מציע שנעשה את מה שאמרה גברת אתי בנדלר, נחריג את מע"מ.

אתי בנדלר: שמו הרגע על שולחני נוסח חדש שעדיין לא קראתי אותו ואני לא מכירה אותו.

יוסי שלי: אנחנו לא רוצים להחריג.

יוסי שלי: האם כל דבר ייקבע רק בעוד חודשיים?

יוסי שלי: נו, באמת.

יוסי שלי: לא מחריגים.

יוסי שלי: האם בכל דבר שאין עליו הסכמה תהיה החרגה?

יוסי שלי: שהשר יחליט.

עופר שרון: זה קיים בחוק מע"מ.

דוידה לחמן-מסר: הסעיף שנותן סמכות לשר האוצר הוא לא סעיף חדש.

דוידה לחמן-מסר: הוא סעיף שנוסח גם על המיסים, שמבטיח שהסמכות של שר האוצר תתבצע בתוך 12 חודשים ושהיא תהיה על עצם העברת הפעילויות ולא מעבר לכך.

מנחם נאמן: אני לא קובע מה שר האוצר יקבע אלא משאיר לו גמישות מרבית.

גדעון סער: נכון, זה מה שאנחנו רוצים.

אתי בנדלר: אני רוצה בכל זאת לשאול שאלה.

אתי בנדלר: יש בידי הצעה של משרד האוצר לנוסח חדש לסעיף 115ג.

אתי בנדלר: חשוב לי קודם כול לדעת אם באמת כל נציגי הממשלה מכל המשרדים תומכים בנוסח החדש הזה?

אמיר לוי: למה זה נושא חדש?

אמיר לוי: זה אותו סעיף.

אתי בנדלר: זה שינוי נוסח של סעיף 115ג.

דוד טל: אני מוכן לאפשר לשר האוצר את הגמישות המרבית בכל עת ובכל שעה.

דוד טל: אני מקבל את מה שאתה אומר.

מנחם נאמן: הסעיף הזה היה מוסכם היום בשעה 12:00 בצהרים.

מנחם נאמן: (כולם מדברים ביחד)

אתי בנדלר: אני מציעה שבנוסח של סעיף 115ג שהוועדה קראה יכנסו המילים "מיסים, למעט מס ערך מוסף".

אתי בנדלר: אם אכן הוועדה תחליט לפצל סעיפים ואנחנו נשוב ונדון בחוק רשות הדואר, נוכל גם לעשות תיקון עקיף לסעיף הזה, אם הוועדה תמצא לנכון.

דוד טל: אני עומד על הצעתי, לאפשר לשר האוצר את מרב הגמישות.

אמיר לוי: זה נשאר.

אתי בנדלר: ההצעה החדשה של הממשלה בעצם משאירה לשר האוצר את מרב הגמישות.

שלום שמחון: אני מבקש להתקדם.

שלום שמחון: אני יכול לבקש מכם להסיר את ההסתייגויות שלכם?

דוד טל: בסדר.

דוד טל: אני יכול לסרב לחבר הכנסת גדעון סער?

אתי בנדלר: האם משמעות העניין הוא שאני מורידה את כל ההסתייגויות של חברי הכנסת, פרט להסתייגויות לדיבור?

אתי בנדלר: שום הסתייגות מהותית אני לא מכניסה?

שלום שמחון: כן.

מל פולישוק-בלוך: מה עם הסוכנים?

יחיאל חזן: הם סוכנים כבר 40 שנים.

שלום שמחון: אני אומר למר יוסי שלי, מנכ"ל החברה, שכמו שאני התחייבתי ליושב-ראש הקואליציה לסיים את הדיונים על בנק הדואר עד סוף חודש ינואר, הוא יתחייב עם תחילת הדיונים להגיע להסכם עם הסוכנים.

יוסי שלי: בסדר, אבל אולי אני אצטרך סיוע.

מל פולישוק-בלוך: אין אבל.

מל פולישוק-בלוך: תגיע להסכם וזהו.

יוסי שלי: אני מקווה שאלה שאני קונה מהם נייר לא יבואו אליך לקבל ממך עזרה.

דוד טל: גברת אתי בנדלר אמרה לי שאנחנו נותנים לשר האוצר את הגמישות.

דוד טל: הגמישות שאני מציע תינתן לו גם במסגרת של המע"מ.

קריאה: זה לא מה שהיא אמרה.

דוד טל: הבנתי שזה מה שהיא אמרה.

דוד טל: לשר האוצר מבחינתי יש סמכות גם לנושא מע"מ.

דוד טל: אתם רוצים להחריג.

דוד טל: אני לא מסכים להחריג את המע"מ.

דוד טל: לצורך העניין שר האוצר יחליט: עם מע"מ, בלי מע"מ, מתי מע"מ, איזה חלק במע"מ.

אתי בנדלר: בשתי ההצעות, הן בנוסח הכחול עם התיקונים שדובר עליהם בוועדה והן בנוסח שהונח כרגע, מדובר על "מיסים, למעט מס ערך מוסף".

אתי בנדלר: דהיינו, במס ערך מוסף לא תהיה סמכות לשר האוצר.

אמיר לוי: עזוב, שר האוצר לא יתן פטור ממע"מ.

אמיר לוי: זה לא יעזור.

אמיר לוי: לא נותנים לחברות פטור ממע"מ.

דוידה לחמן-מסר: היה סעיף רחב מדי ומצמצמים אותו.

יוסי שלי: לא היה מע"מ בנוסח הכחול.

יוסי שלי: אם רוצים להיצמד לנוסח הכחול, שייצמדו לנוסח.

יוסי שלי: כל פעם נצמדים למה שנוח.

יוסי שלי: פעם אומרים שהיה ופעם שלא היה.

דוד טל: אמר לי מר אמיר לוי ששר האוצר לא יפטור.

דוד טל: בסדר, אבל בואו נאפשר לו את הסמכות ואם הוא לא ירצה לפטור, שלא יפטור.

דוד טל: מר אמיר לוי אומר שכמו ששר האוצר לא פוטר אף חברה אחרת ממע"מ גם את זו הוא לא יפטור.

דוד טל: אז ממה נפשך, בואו נשאיר לו את האפשרות לגמישות הזאת.

שלום שמחון: אם כך, אתה רוצה שנקבל את ההצעה של האוצר?

שלום שמחון: זה מה שאתה אומר.

דוד טל: ולא נחריג את מע"מ.

דוד טל: שגם במע"מ יהיה לשר האוצר כושר ויכולת להחליט.

דוד טל: אם הוא לא רוצה, לא צריך אבל אני רוצה לתת לו את הכושר הזה.

שלום שמחון: כשנגיע לסעיף הזה נצביע עליו.

דוד טל: אני רוצה שזה יתקבל בהסכמה.

דוד טל: אם הוא לא ירצה, לא צריך אבל אני רוצה לאפשר לו.

שלום שמחון: אני רוצה להצביע על הפיצול.

שלום שמחון: מי בעד פיצול הסעיפים 88י רבא, 88יא ו-88יב(2)?

שלום שמחון: הצבעה על פיצול סעיפים 88י, 88יא ו-88יב(2) מכלל החוק בעד – רוב אין מתנגדים אין נמנעים הפיצול של הסעיפים נתקבל.

שלום שמחון: שלושת הסעיפים הללו פוצלו מכלל החוק.

לאה ורון: חבר הכנסת גדעון סער מצביע במקום חברת הכנסת רוחמה אברהם.

שלום שמחון: עכשיו אנחנו עוברים להצבעה על כל סעיפי החוק.

אתי בנדלר: סעיף 63: בפסקה (1) אין שום בעיה.

אתי בנדלר: בפסקה (2) סעיף (יז), בהגדרה "שירותי דואר בסיסים" הוספתי "ובאישור הוועדה".

אתי בנדלר: פרט לזה נדמה לי שאין שום בעיה.

שלום שמחון: אנחנו מצביעים על סעיף 63, פסקאות (1) ו-(2).

שלום שמחון: הצבעה על סעיף 63 פסקאות (1) ו-(2) בעד – רוב אין מתנגדים אין נמנעים הסעיף נתקבל.

אתי בנדלר: אנחנו עוברים לפסקה (3).

אתי בנדלר: בסעיף 1ד(ב) שבעמוד 6 שוב יש "אישור הממשלה והוועדה".

שלום שמחון: הסכמנו על זה כבר בדיונים, אין כאן גניבת דעת.

יוסי שלי: אני רק רוצה לוודא שלא מדובר על כך שבכל שירות שיצטרכו לתת יצטרכו לחזור לוועדה.

יוסי שלי: שייתנו לנו לחיות.

דוד טל: כבר דיברנו על זה.

דוד טל: החרגנו את זה וחלק הוצאנו מכלל החוק.

אתי בנדלר: מדובר כאן על דחיית המועדים לפתיחת השוק לתחרות.

יוסי שלי: אין בעיה, בסדר.

אתי בנדלר: בסעיף 5ב רבא בעמוד 9 בסעיף קטן (א) היתה הצעה של יושב-ראש הוועדה ושל חבר הכנסת טל ששירותי גישה יהיו גם למרכזי חלוקה או לתאי חלוקה.

אתי בנדלר: בסעיף 5ג רבא – חובת מתן שירותי דואר בסיסיים לכלל הציבור בכל המדינה – גם כאן זה משלים להגדרה שדיברתי עליה קודם, "שירותי דואר בסיסיים" – "באישור הוועדה".

אתי בנדלר: בסעיף 37א רבא החדש, הדן בתמלוגים שיחולו על בעל רישיון כללי, האם התמלוגים שיוטלו בעתיד על בעל רישיון כללי שאיננו החברה גם הם ייקבעו באישור הוועדה?

אתי בנדלר: אני מציעה בשלב זה להצביע עד פסקה (49) בעמוד 14.

שריל קמפינסקי: בסעיף 5ג רבא אנחנו מבקשים שאישור הוועדה יתייחס לקביעת רשימת שירותי הדואר הבסיסיים אבל לא לתקני האיכות והשירות.

שריל קמפינסקי: זה משהו מפורט מאוד וטכני מאוד.

אתי בנדלר: זאת המלצה מוצדקת ונכונה.

שלום שמחון: אנחנו מקבלים את הבקשה.

יוסי שלי: עוד לא דיברנו על שירותי גישה.

אתי בנדלר: בסעיף 5ב(א) בעמוד 9 מופיע מה שאתה הצעת.

גילה גמליאל: בסעיף 5ב(א) כתוב "לרבות גישה למרכזי חלוקה או לתאי חלוקה".

גילה גמליאל: אפשר לפרט?

שלום שמחון: עם כל הכבוד, אני אגיד לך את האמת, לא לעניין שתעלה את זה עכשיו.

שלום שמחון: אני הצגתי פה חבילת הסכמות כוללת.

שלום שמחון: מה שאתה עושה כרגע הוא מאוד לא הגון.

שלום שמחון: זה חלק מההסכמות.

ראובן כראזי: אתם רוצים למנוע ממני לחתום על הסכמים?

שלום שמחון: זה לא כל מה שרשות הדואר רוצה.

שלום שמחון: הסעיף הזה הוא חלק מההסכמות.

ראובן כראזי: אתם לא מבינים אפילו מה הבעיה.

ראובן כראזי: אם יש שלושה מתחרים שנכנסים לאותו מתקן, אתם יכולים לדעת של מי הדואר הזה ומה הערך שיש בפנים?

ראובן כראזי: זה לא הגיוני.

שלום שמחון: אני מבין את ההיגיון אבל זה חלק מהעסקה.

שלום שמחון: ב-16 בדצמבר ניתנה הסכמה להכללת הסעיף הזה.

שלום שמחון: על בסיס ההסכמה להכללת הסעיף הזה וסעיפים אחרים היה פה משא ומתן שבמסגרתו הגענו להבנות.

שלום שמחון: בואו לא נהיה כולנו יפי-נפש.

שלום שמחון: זה לא שניתנת פה מתנה רק לצד אחד.

שלום שמחון: אנחנו רוצים שתהיה תחרות בענף הדואר או לא רוצים שתהיה תחרות?

שלום שמחון: בואו לא נשחק משחקים בדבר הזה.

שלום שמחון: תחרות צריכה להיות, אחרת זה גם לא לטובתם.

שלום שמחון: אם אין תחרות, בשביל מה אנחנו עושים את החוק הזה, מה הרלוונטיות שלו?

שלום שמחון: אני רוצה להביא את זה להצבעה.

ראובן כראזי: הסכם זכויות העובדים הוא לא כל הסיפור, אני מצטער.

שלום שמחון: אני מסכים אתך שלא הכל זכויות עובדים.

שלום שמחון: יש פה גם פתיחת שוק הדואר לתחרות.

שלום שמחון: אתם רוצים שלא תהיה תחרות בענף הזה?

ראובן כראזי: החוק הזה יחול גם על המתחרים?

שלום שמחון: בוודאי שהוא יחול גם על המתחרים.

ראובן כראזי: ממש לא.

ראובן כראזי: תקרא את החוק.

שלום שמחון: אני מעמיד את זה להצבעה.

שלום שמחון: מצדי שהדבר הזה ייפול, שלא יהיה חוק.

שלום שמחון: חבר'ה, תגלו קצת מנהיגות.

שלום שמחון: אני מבקש להצביע על כל סעיפי החוק עד פסקה (49) בעמוד 14.

שלום שמחון: הצבעה על הסעיפים מפסקה (3) בעמוד 2 ועד פסקה (48) בעמוד 14 בעד – 7 אין מתנגדים נמנעים - 1 הסעיפים נתקבלו.

שלום שמחון: נמנע חבר הכנסת דוד טל.

שלום שמחון: הסעיפים נתקבלו.

שלום שמחון: אי אפשר שבדיון אחד נחליט כאן על הנחת מים בתשתיות של "מקורות" ואילו היום נחליט לא לשים דואר בתאי הדואר העלובים האלה.

שלום שמחון: באמת, זה לא רלוונטי.

איתן כבל: הם רוצים מרכזי חלוקה עם יוני דואר.

איתן כבל: זה הרי הבסיס של התחרות.

יצחק וקנין: יש לנו את זה ב"בזק" ובכל מקום.

יצחק וקנין: אי אפשר לפתוח כאן את השוק בלי הדבר הזה.

אתי בנדלר: אני עוברת לפסקה (49), שמוסיפה את פרק ו'1: "מתן שירותים נוספים על-ידי החברה".

אתי בנדלר: במסגרת הפרק החדש הזה ההצבעה תהיה למעט על הסעיפים שהוועדה הודיעה עליהם ופיצלה אותם, דהיינו סעיפים 88י, 88יא ו-88יב(2).

אתי בנדלר: ואז לדעתי אפשר להצביע ברציפות עד פסקה (63), כולל, כדי שנעבור אחר-כך לנושא חדש.

עופר שרון: ומה עם סעיף 88ז?

אתי בנדלר: הוועדה לא הסכימה לפצל את זה.

שלום שמחון: הצבעה על פסקאות (49) עד (63) בעד – רוב אין מתנגדים נמנעים - 1 הסעיפים נתקבלו.

אתי בנדלר: פסקה (64) היא הפרק החדש על העיצומים הכספיים.

אתי בנדלר: גם כאן שינוי הסכומים בסעיף 109ג יהיה באישור הוועדה בתקנות.

אתי בנדלר: אנחנו מדברים כאן עד פסקה (69).

שלום שמחון: הצבעה על פסקאות (64) עד (68) בעד – רוב אין מתנגדים נמנעים - 1 הסעיפים נתקבלו.

אתי בנדלר: פסקה (69) מתחילה בעמוד 21.

אתי בנדלר: בעמוד 22 יש את סעיף 115ג – "פטור מתשלומי חובה בשל העברות לפי סימן זה".

אתי בנדלר: כאן הוועדה צריכה להכריע האם היא מצביעה על הנוסח הכלול בחוברת שהכנתי לכם ולהחריג מהגדרת "מיסים" "מס ערך מוסף", או על הנוסח שהוצע היום על-ידי הממשלה לנושא הזה, שגם כאן מוצע להחריג מהגדרת "מיסים" את "מס ערך מוסף ומס בולים".

מנחם נאמן: בנוסח שעומד בפני הוועדה לא מוחרג מס ערך מוסף.

אתי בנדלר: בנוסח שמונח בפני הוועדה לא הוחרג מס ערך מוסף אבל קיבלתי הוראה במהלך הדיון הקודם בכל מקרה להחריג את מס ערך מוסף.

שלום שמחון: אנחנו נצביע על שתי ההצעות: על הנוסח שהונח על שולחן הוועדה, ועל ההצעה החדשה שהממשלה הניחה היום.

אתי בנדלר: הנוסח החדש של סעיף 115ג שהונח עכשיו לא הוצג אף פעם בפני הוועדה, לכן אני חייבת לקרוא אותו.

אתי בנדלר: (1) פטור מלא או חלקי ממיסים, מתשלומי אגרות או מתשלומי חובה אחרים, בתנאים שקבע; (2) הוראות ותיאומים לעניין חבות המס, לרבות לעניין קביעת יום רכישה, מחיר מקורי, יתרת מחיר מקורי, שווי רכישה או יתרת שווי רכישה; (3) הוראות מיוחדות לעניין קביעת ההכנסה החייבת וחישובה, והמיסים החלים על חברת הדואר לרבות בנוגע להסדרי הפרישה והגמלאות של עובדי רשות הדואר.

אתי בנדלר: בסעיף זה, "מיסים" – למעט מס ערך מוסף.

אתי בנדלר: (ב) התקנות לפי סעיף זה יותקנו בתוך 12 חודשים מיום העברת הפעילויות, החובות והנכסים כאמור.

אתי בנדלר: " כמובן שאני אעבור עוד על הנוסח.

שלום שמחון: אני אצביע על ההצעה החדשה של הממשלה.

שלום שמחון: אם היא לא תתקבל, אצביע על ההצעה הקודמת.

שלום שמחון: הצבעה על ההצעה החדשה לסעיף 115ג, כפי שהוקראה בעד – רוב נגד - 1 אין נמנעים הסעיף נתקבל.

שלום שמחון: אושרה הצעת אגף התקציבים במשרד האוצר לנוסח החדש, והוא מחליף את סעיף 115ג.

שלום שמחון: אני אומר לפרוטוקול ולמנהל/יושב-ראש חברת הדואר שאם אדרש לדון בעניין הזה, אפילו כנושא חדש, אם אתם תבקשו לדון בו בחודש הבא במהלך הדיונים אנחנו נעשה את זה, למען ההגינות.

אתי בנדלר: אם כך, צריך להצביע על כל פסקה (69) כי דילגנו על החלק הראשון שלה בגלל הסעיף הבעייתי הזה.

אתי בנדלר: דהיינו, להצביע על פסקה (69) שבתוכה סעיף 115ג שעליו כבר הוצבע; פסקה (71), (72), (73); בפסקה (74) יש שינוי: "יבוא ורשאי הוא, באישור הוועדה, להתקין תקנות בדבר פיקוח על בעל רישיון".

אתי בנדלר: יש כאן הצעה להוסיף את אישור הוועדה לסעיף 126(א) לחוק העיקרי.

שלום שמחון: הצבעה על פסקאות (69) עד (74) בעד – רוב אין מתנגדים נמנעים - 1 הסעיפים נתקבלו.

אתי בנדלר: גמרנו את כל סעיף 63 לחוק המדיניות הכלכלית לשנת הכספים 2004 (תיקוני חקיקה), התשס"ד-2003.

אתי בנדלר: סעיפים 64 עד 78 הם כולם תיקונים עקיפים לחוקים שונים, ככל שמתחייב מהתיקון לחוק.

שלום שמחון: הצבעה על סעיפים 64 עד 78 בעד – רוב אין מתנגדים נמנעים - 1 הסעיפים נתקבלו.

אתי בנדלר: סעיף 79 הוא סעיף התחילה.

אתי בנדלר: אין שינוי?

דוד טל: אולי בתחילה צריך לכתוב את הדברים שנאמרו כאן.

שלום שמחון: זה לא חלק מהחוק.

שלום שמחון: זה הצהרה לפרוטוקול.

שלום שמחון: לפני כן הציע חבר הכנסת בנלולו שאם לא יהיה הסכם עם העובדים ואם לא יסכימו לתת להם את הדרגה הנוספת אז יחשקו אותם כך שזה יהיה באישור הוועדה.

שלום שמחון: עכשיו כבר אין צורך כי הגענו להסכמה.

אתי בנדלר: אם כך, בסעיף 79 המוצע השינוי היחיד הוא בסעיף קטן (ו): "שירותי עזר כמשמעותם בחוק בנק הדואר, שניתנו על ידי בנק הדואר כדין ערב יום התחילה, רשאית החברה להמשיך לספקם, אלא אם כן קבעו השרים אחרת, באישור הוועדה".

יוסי שלי: אי אפשר כל הזמן להוסיף את "באישור הוועדה".

יוסי שלי: אי אפשר להביא לכאן כל שירות.

אתי בנדלר: להיפך, לא מדובר על הרחבה.

אתי בנדלר: אם רוצים לצמצם את מגוון השירותים, את זה הם לא יוכלו לעשות בלי אישור הוועדה.

אמיר לוי: אם ההערה של גברת אתי בנדלר נכונה אז אנחנו יורדים מההערה שלנו.

שריל קמפינסקי: אני רוצה להציע כמה תיקונים קטנים.

שריל קמפינסקי: בסעיף 79, סעיף קטן (ה), התוספת "לרבות הוראות וכללים שפורסמו במדריך הדואר כאמור בסעיף 120" צריכה להופיע בסעיף קטן (ד).

שריל קמפינסקי: [בנוסח שנמצא בפני הוועדה זה כבר מופיע בסעיף קטן (ד)].

אתי בנדלר: את מדברת על טעות הגהה?

אתי בנדלר: יהיו כאן לא מעט שינויים בנוסח.

שריל קמפינסקי: ועוד שינוי אחד, הסעיף הזה שומר על המשך תוקפה של כל חקיקת המשנה ומתייחס כרגע לחקיקת משנה לפי חוק רשות הדואר ולפי חוק בנק הדואר.

שריל קמפינסקי: אנחנו צריכים להוסיף כאן גם "או לפי הוראות כל דין" כי יש גם חקיקת משנה שחלה על זה.

שריל קמפינסקי: את הנוסח אני אסגור עם גברת אתי בנדלר.

שלום שמחון: הצבעה על סעיף 79 בעד – רוב אין מתנגדים נמנעים - 1 הסעיף נתקבל.

שלום שמחון: אם כך, אני מצביע על פרק י"א כולו, פרק הדואר.

שלום שמחון: הצבעה על פרק י"א - דואר בחוק המדיניות הכלכלית לשנת הכספים 2004 (תיקוני חקיקה), התשס"ד-2003 בעד – רוב אין מתנגדים נמנעים - 1 הצעת החוק נתקבלה.

שלום שמחון: אני מודה לכולם.

שלום שמחון: אני אומר לרשות הדואר ולעובדים, אנחנו עומדים לרשותכם.